Document ID: 32005D0614

RÅDETS AFGØRELSE
af 18. juli 2005
om Det Europæiske Fællesskabs tiltrædelse af FN's Økonomiske Kommission for Europas regulativ nr. 94 vedrørende typegodkendelse af køretøjer, for så vidt angår beskyttelse af fører og passagerer i tilfælde af frontal kollision, og regulativ nr. 95 vedrørende typegodkendelse af køretøjer, for så vidt angår beskyttelse af fører og passagerer i tilfælde af sidekollision
(EØS-relevant tekst)
(2005/614/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (1), særlig artikel 3, stk. 3, og artikel 4, stk. 2,
under henvisning til forslag fra Kommissionen,
under henvisning til samstemmende udtalelse fra Europa-Parlamentet (2), og
ud fra følgende betragtninger:
(1)
De ensartede forskrifter i regulativ nr. 94 og 95 fra De Forenede Nationers Økonomiske Kommission for Europa vedrørende typegodkendelse af køretøjer, for så vidt angår beskyttelse af fører og passagerer i tilfælde af frontal kollision og sidekollision, tilsigter at fjerne de tekniske hindringer for samhandelen med motorkøretøjer mellem de kontraherende parter, for så vidt angår beskyttelsen af fører og passagerer i tilfælde af frontal kollision, og at opnå en høj grad af sikkerhed og miljøbeskyttelse.
(2)
Regulativ nr. 94 og 95 blev ikke opført på listen i bilag II til afgørelse 97/836/EF, da de ikke på tidspunktet for Fællesskabets tiltrædelse af overenskomsten af 1958 var i overensstemmelse med Fællesskabets tekniske krav og bestemmelser.
(3)
På baggrund af de efterfølgende ændringer af regulativ nr. 94 (3) og 95 (4), bør disse regulativer integreres i EF-systemet for typegodkendelse af køretøjer -
TRUFFET FØLGENDE AFGØRELSE:
Artikel 1
1. Det Europæiske Fællesskab tiltræder regulativ nr. 94 fra De Forenede Nationers Økonomiske Kommission for Europa vedrørende typegodkendelse af køretøjer, for så vidt angår beskyttelse af fører og passagerer i tilfælde af frontal kollision.
2. Det Europæiske Fællesskab tiltræder regulativ nr. 95 fra De Forenede Nationers Økonomiske Kommission for Europa vedrørende typegodkendelse af køretøjer, for så vidt angår beskyttelse af fører og passagerer i tilfælde af sidekollision.
3. Teksten til regulativerne er knyttet til denne afgørelse.
Artikel 2
Regulativ nr. 94 fra De Forenede Nationers Økonomiske Kommission for Europa vedrørende typegodkendelse af køretøjer, for så vidt angår beskyttelse af fører og passagerer i tilfælde af frontal kollision og regulativ nr. 95 fra De Forenede Nationers Økonomiske Kommission for Europa vedrørende typegodkendelse af køretøjer, for så vidt angår beskyttelse af fører og passagerer i tilfælde af sidekollision integreres i EF-systemet for typegodkendelse af køretøjer.
Artikel 3
Kommissionen giver FN's generalsekretær meddelelse om denne afgørelse.
Udfærdiget i Bruxelles, den 18. juli 2005.

Labels: 7
13
15
8